за предна защита. Точките на изпитване се избират по преценка на техническата служба, като вероятността за наранявания при тях е оценена като най-голяма. Изпитванията се извършват с различни типове конструкции, ако те се изменят в различните части на оценяваната зона. Точките на изпитване, избрани от техническата служба, се указват в протокола от изпитванията.
 3.2.
 За превозни средства с височина на долната базова линия на системата за предна защита, по-малка от 425 mm, се прилагат изискванията на настоящия раздел.
 4.
 За превозни средства с височина на долната базова линия на системата за предна защита, равна или по-голяма от 425 mm и по-малка от 500 mm, производителят може да избере да приложи или изпитванията, определени в настоящия раздел, или изпитванията, определени в раздел Д.
 4.1.
 Състоянието на превозното средство или на подсистемата трябва да отговаря на изискванията на раздел В. Стабилизираната температура на изпитвателната апаратура и на превозното средство или отделния технически възел трябва да бъде 20° ± 4°С.
 4.2.
 Макетът на долната част на крак, използван като ударен елемент, е описан в приложение 4 към Правило No 127 на ООН.
 4.3.
 Преди изпитването ударният елемент се съхранява и с него се борави в съответствие с точки 1.2. и 1.3. от приложение 5 към Правило No 127 на ООН.
 4.4.
 Изпитванията се провеждат в съответствие с точки 1.6.—1.14. от приложение 5 към Правило No 127 на ООН.
 4.5.
 По време на съприкосновението на ударния елемент със системата за предна защита, ударният елемент не трябва да докосва земята или който и да е обект, който не е част от системата за предна защита или от превозното средство.
 Изпитване на удар на макет на горната част на крак в системата за предна защита
 1.
 Специални изисквания
 1.1.
 Всички изпитвания се изпълняват при скорост в момента на удара от 40 km/h.
 1.2.
 Върху ударния елемент моментната сума на силите на удара в нито един момент не трябва да превишава 7,5 kN, а огъващият момент не трябва да превишава 510 Nm;
 1.3.
 За система за предна защита, одобрена за монтиране само на превозни средства, които не отговарят нито на Регламент (ЕО) No 78/2009, нито на Директива 2003/102/ЕО или на Правило No 127 на ООН, изискванията към изпитването, определени в точка 1.2., могат да бъдат заменени със следните изисквания към изпитването:
 -Върху ударния елемент моментната сума на силите на удара в нито един момент не трябва да превишава 9,4 kN, а огъващият момент не трябва да превишава 640 Nm; или
 -На превозното средство се провежда двойка изпитвания — едното с монтирана система за предна защита, а другото без монтирана система за предна защита. Всяка двойка изпитвания се извършва в еквивалентни обекти, съгласувани с органа по одобряване на типа и техническата служба. Стойностите на моментната сума на силите на удара и на огъващия момент върху ударния елемент се записват. Във всички случаи стойностите, записани за превозното средство с монтирана система за предна защита, не трябва да надхвърлят 90 % от стойностите, регистрирани за превозното средство без монтирана система за предна защита.
 2.
 Общи изисквания
 2.1.
 Макетът на горната